CELEX: C2005/155/52
Language: lt
Date: 2005-06-25 00:00:00
Title: Byla T-156/05 Dimitra Lantzoni 2005 m. balandžio 18 d. pareikštas ieškinys Europos Bendrijų Teisingumo Teismui

25.6.2005   
            
            
               LT
            
            
               Europos Sąjungos oficialusis leidinys
            
            
               C 155/27
            
         Dimitra Lantzoni 2005 m. balandžio 18 d. pareikštas ieškinys Europos Bendrijų Teisingumo Teismui
   (Byla T-156/05)
   (2005/C 155/52)
   Proceso kalba: prancūzų
   2005 m. balandžio 18 d. Europos Bendrijų Pirmosios instancijos teisme buvo pareikštas Dimitra Lantzoni, gyvenančios Liuksemburge, atstovaujamos advokatės Michèle Bouché, ieškinys Europos Bendrijų Teisingumo Teismui.
   Ieškovė Pirmosios instancijos teismo prašo:
   
               1)
            
            
               panaikinti 2005 m. kovo 8 d. už skundų nagrinėjimą atsakingo komiteto sprendimą, iš dalies atmetantį du ieškovo 2004 m. rugsėjo 22 d. skundus, dėl, atitinkamai, 2002 m. paaukštinimo balų paskirstymo ir dėl atsisakymo ją paaukštinti vykdant 2003 m. paaukštinimo procedūrą,
            
         
               2)
            
            
               priteisti iš atsakovės bylinėjimosi išlaidas.
            
         Ieškinio pagrindai ir pagrindiniai argumentai
   2003 m. lapkričio mėnesį ieškovei, atsakovo pareigūnei, buvo pranešta, kad jai nebuvo skirtas nei vienas paaukštinimo balas. Šį sprendimą ji ginčijo motyvuodama tuo, kad paaukštinimo balų skyrimo metu jos vertinimo ataskaita dar nebuvo galutinė. Po šio skundo bei po to, kai jos vertintojas apeliacine tvarka pagerino jos įvertinimą, ieškovės tiesioginis viršininkas peržiūrėjo jos atvejį dėl galutinio vertinimo, tačiau dar kartą nusprendė jai neskirti paaukštinimo balų 2002 metams. Savo ieškiniu ieškovė ginčija pastarąjį sprendimą bei sprendimą jos nepaaukštinti 2003 metais.
   Grįsdama savo ieškinį ieškovė nurodo akivaizdžią vertinimo klaidą, pagrindžiamą tariamu nuoseklumo tarp sprendimo jai neskirti paaukštinimo balų ir vertinimo bei vertinimo ataskaitoje esančio įvertinimo nebuvimu. Ji taip pat tvirtina, kad atsakovas jos nuopelnus palyginto ne su visų institucijos pareigūnų, turinčių teisę į tą patį paaukštinimą, o tik su kitų jos tarnybos pareigūnų nuopelnais, tuo pažeisdamas tiek Statuto 45 straipsnį, tiek Teisingumo Teismo sprendimo dėl paaukštinimų priedo 8 punktą. Ji taip pat nurodo tariamus paaukštinimų komiteto nuomonės neatitikimus, būtent teisės būti išklausytam ir gynybos teisių negerbimą.
   Ginčydama sprendimą jos nepaaukštinti ieškovė teigia, kad jos įvertinimas jokiu būdu nepateisina jos karjeros sustabdymo, juo labiau kad šiose vertinimo ataskaitose nurodyti priekaištai yra neapibrėžti ir nemotyvuoti.